JERUUSALEMMA UUDISED
Siin Pekka Sartola ja aasta esimesed Jeruusalemma Uudised. Tere õhtust!
Mõned tänased teemad -
Benjamin Netanyahu jätkab Likudi juhi kohal
Lähis-Ida aastavahetuse märksõnaks olid rahutused
Gaza kristlasi kiusatakse üha karmimalt taga
Likudi sisevalimised partei juhtimisse muutust ei toonud.
Parteijuhist peaminister Netanyahule väljakutse heitnud Gideon Sa'ar
oleks vajanud usutavuse kinnituseks parteilt vähemalt 30% toetust.
Tehvanipäeval, 26. detsembril peetud valimised
tõid talle vaid 27,5% häältest,
nii et Netanyahu sai 72,5%ga ülekaaluka võidu.
Seega jätkab istuv peaminister Likudi juhina teed valimiste poole,
mis toimuvad kahe kuu pärast ja on kolmandad ühe aasta sees.
Vähemalt viis inimest hukkus Ida-Süürias,
Deir Ezzori rajoonis toimunud Iisraeli rünnakus
Iraani Revolutsioonikaarti sõjaliste objektide pihta.
Piirkonnas viibis ka rohkesti Hezbollah' militante.
Iisraeli armee pole kommenteerinud,
kas rünnakud tehti õhujõudude hävituslennukite
või keskmaarakettide või mõlemaga.
Baasid ja laskemoonavarud kandsid siiski ulatuslikke kahjusid.
Süürias tegutseva inimõigusühenduse Human Rights Watch teatel
oli tegu teise rünnakuga jõulunädalal ja mõlemad olid suunatud
Iraani sõjarajatiste ja peakorteri pihta Al Bukamalis ja Al Jalas.
Iraani Revolutsioonikaart on eitanud,
et rünnakuis oleks hukkunud ka mõni Iraani kindral,
kuid on samas ähvardanud, et rünnakud ei jää karistamata.
Iisraeli armee peastaabiülem Kochavi teatas esimest korda avalikult,
et Iisrael on rünnanud mitmeid Iraani Revolutsioonikaarti sõjarajatisi
nii Süürias kui Iraagis.
"Kuna Iraan on avalikult teatanud,
et karistab nii Iisraeli kui USAd,
on Iisraeli armee valmis
piiratud sõjaliseks konfliktiks Iraaniga," ütles kindralleitnant Kochavi
"Hoolitseme siiski pidevalt selle eest,
et Iraani sõjaline mõjuvõim ei saaks Iraanist väljapoole levida,
ja loodame, et Iisrael ei pea üksi
Iraani tegevuse piiramise vastutust kandma," lisas ta.
Ta mainis ka Gaza olukorda ja tõdes,
et Hamas tahab hetkel rohkem relvarahu kui aasta eest,
kuid relvavennad Iraani toetatud Islamidžihaadis
teevad kõik, et piirkonnas rahulikumat perioodi vältida,
mistõttu ei saa Gaza tsiviilelanike vajadusteks ka humanitaarabi jagada.
Lääneriikides süüdistatakse pidevalt Iisraeli tegevust palestiinlaste suhtes
nii Gazas kui Läänekaldal,
kuid vaikitakse regulaarselt maha piirkondade teine probleem.
Kuigi kristlased on maailma suurim usuline grupp,
on nad just Gazas ja Läänekaldal tagakiusatuim usulis-etniline rühm.
Gazas oli veel kümne aasta eest ca 3000 kristlast,
peamiselt õigeusklikku,
kuid möödunud aasta lõpus oli neid vaid veidi alla tuhande,
ja arv on kahanemas.
Iisraeli iseseisvumise ajal
oli 80 % Hebroni elanikest kristlased.
Nüüd on neid vaid alla 10%.
Petlemma osas olid arvud sarnased.
Kristlasi oli alguses kõigi linnaelanike seas ca 85%.
Kui palestiinlased linna 1995. a, Oslo lepinguga oma valdusse said,
on nende arv ühtlaselt langenud
ja moodustab vaid 14 % linna elanike arvust.
Kõigil palestiinlaste aladel kokku on kristlasi vaid 1,5% rahvastikust.
Ka nende arv väheneb pidevalt islamiäärmuslaste jõulise surve tõttu.
Iisraeli Statistikaameti andmeil
elas riigis aastavahetusel ca 177 000 kristlast.
Arv on eelmise aastaga võrreldes veidi kasvanud eelkõige seetõttu,
et kristlusse pöördunud araablased
kolisid tagakiusu tõttu palestiinlaste aladelt ära.
Austraalia peaminister Scott Morrison
rääkis Iisraeli peaministrile Netanyahule,
et ka tema riik ei tunnusta ICC õigust uurida väidetavaid sõjakuritegusid
Gaza ja Läänekalda aladel.
Morrisoni avalduse järgi meediaväljaandele Yediot Ahoronot
ei tunnusta Austraalia Palestiina nimelist riiki
ega seetõttu ka selle liikmestaatust ICCs
ehk Haagi Rahvusvahelises Kohtus.
Morrison tõdes oma avalduses,
et antud küsimust riigi ja selle piiride kohta
saab ja tuleb lahendada üksnes läbirääkimistel
Iisraeli ja palestiinlaste vahel, mitte välisriikide sekkumise kaudu.
Ka Iisraeli valitsus saatis protesti ICC peaprokurörile Fatou Bensoudale,
märkides, et ICC-l pole mingit juriidilist õigust
ilma Iisraeli loata midagi uurima tulla,
sest ICC võib juurdlusi läbi viia vaid oma liikmesriikides.
Iraani spordi- ja poliitikaametnikud on avalikult keelanud riigi sportlastel
Iisraeli atleetidega võistelda.
Oktoobris kehtestas Rahvusvaheline Judoliit Iraanile võistluskeelu
liidu egiidi all toimuvail võistlustel, kuna Iraani ametnikud
käskisid riigi esijudokal poolfinaalis meelega kaotada,
et ta ei peaks finaalis Iisraeli võistlejaga kohtuma.
Tippjudoka Saeid Mollaei kolis Saksamaale, Berliini,
ja lubas taotleda riigi kodakondsust,
et saaks vabalt kõigi riikide kodanikega võistelda.
Sarnane juhtum ilmnes detsembris,
kui Iraani tippmaletaja Alireza Firouzja teatas kodakondsuse vahetamisest,
sest Iraani Maleliit oli keelanud tal Iisraeli maletajatega võistelda.
Malemeister Firouzja on kolinud Prantsusmaale
ja lubas taotleda kas Prantsuse või USA kodakondsust,
et saaks võistelda kõigiga, kes maleturniiridel osalevad.
Iisraeli armee on otsinud kaua õiget relva
Gazast lennutatavate õhupallipommide vastu,
mis on süüdanud tuhandeid metsa- ja maastikupõlenguid Lõuna-Iisraelis.
Rakettide ja Iron Dome'i kasutamine
nii väikeste objektide ja ka uuemate droonide vastu
on muutunud kohatult kalliks ja nii sai Iisraeli armee oma kasutusse
firma Opti-Defense arendatud laserkahuri Light Blade.
Tegu on seadmega, kus on ülitäpne radar,
Iron Dome'ist tuttav seireseade ja laserkiiri tulistav kahur,
mille tööraadius on 2 km
ning mis hävitab nii õhupallipommid, droonid kui raketid.
Seadet on lihtne käsitleda, see on väga täpne ja tõhus
ning ennekõike odav valmistada ja kasutada,
nii et neid võib paigutada arvukalt kus tahes armee neid vajalikuks peab.
Armees usutaksegi juba, et sellise relva ilmumine ja kasutamine
vähendab märgatavalt Hamasi ja Islamidžihaadi soovi
tulistada rakette ja lennutada süttivaid õhupalle,
mis ei suuda suurt midagi peale Gaza-Iisraeli piiri ületamise.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Aitäh kõigile, kes jaksavad toetada saate tootmist!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee